एनएसएस से मिलती है समाज सेवा की भावना : बीईओ
जाखल | राष्ट्रीयसेवा योजना (एनएसएस) एक ऐसी योजना है जिसमें विद्यार्थियों को समाज सेवा के प्रति प्रेरित करते हुए शिक्षा के साथ साथ समाज के प्रति अपने दायित्व को समझाया जाता है। यह बात खंड शिक्षा अधिकारी कृष्ण कुमार ने सोमवार को जाखल मंडी के राजकीय वरिष्ठ माध्यमिक विद्यालय में आयोजित सात दिवसीय एनएसएस कैंप के समापन पर बतौर मुख्यातिथि संबोधित करते हुए कही। समापन कार्यक्रम की अध्यक्षता कैंप के प्रभारी प्रदीप सिंह ने की। दलीप सिंह ने बताया कि कैंप में भाग लेने वाले स्कूल के दसवीं से बारहवीं तक 50 बच्चों को सात ग्रुपों में विभाजित कर सामाजिक कार्य किए गए। कन्या स्कूल प्राचार्य हुक्मचंद शर्मा, स्कूल की कार्यकारी प्रभारी रेनू, बलराज, अनिल शर्मा, उमेश कुमार नरेश कुमार ने भी भाग लिया।
hin_Deva hin_Deva